ارمنیلر، ۱۹۱۵ حادثه‌لری ایله باغلی آرشیولرینی آچمیر.
ارمنیستان و ارمنی دیاسپورو هر ایل اولدوغو کیمی بو ایل ۲۴ آوریل‌ده و اؤنجه‌سینده اولوسلارآراسی آلاندا تورکییه علیه‌ینه تبلیغاتلارینی ۱۹۱۵ ادعالاری اوزرین‌دن داوام ائتدیرمه‌یه داوام ائتدی آنجاق ارمنیلر اؤز آرشیولرینی آچماق و حقیقتلرله اوزلشمه قونوسوندا دویارلیلیق گؤسترمیر و تورکییه‌نین او دؤورده باش وئره‌ن حادثه‌لرین آیدینلادیلماسی اوچون آرشیولرین آچیلماسی، سندلرین تاریخ‌چیلر طرفین‌دن آراشدیریلماسی تکلیفینه جاواب وئرمیر.
ارمنیستان حکومتی، ایروان‌داکی ارمنیستان میلی آرشیولرینین قونو ایله باغلی سندلرینی اینجه‌لمه ایجازه‌سی وئرمیر.
عینی توتوم، باشقا ارمنی آرشیولرین‌ده ده داوام ائتدیریلیر. اچمیادزین‌ده‌کی ارمنی کاتولیکوسلوغونون، قدس‌داکی ارمنی اسقفلوغونون و آمریکا بیرلشمیش دؤولتلرینین بوستون شهرین‌ده‌کی داشناک پارتیسینین آرشیولری، ارمنی اولمایان، یا دا ارمنی تزلرینی دستکله‌مه‌یه‌ن تاریخچی، آکادمیسین، آراشدیرما‌چی، ژورنالیست کیمی شخصلره تامامییله قاپالی.
ارمنیلرین آرشیولرینه هر کسین چاتاممایاجاغینی گؤستره‌ن سون اؤرنک آمریکادا باش وئردی.
ارمنیلر آنادولو آژانسینین بوستون‌داکی داشناکسوتیون آرشیولرینه اریشیم طلبینه ایجازه وئرمه‌دی.
آنجاق تورک و عثمانلی آرشیولرین‌ده هر هانسی بیر سوروندان دانیشماق مومکون دئییل. بیر چوخ یئرلی و خاریجی آکادمیسین عثمانلی آرشیولرین‌ده راحت‌لیقلا آراشدیرما یئریدیب سندلرینی تامین ائده‌بیلیر.
